Око три месеца боравио је међу борцима Народноослободилачке војске Југославије. У тренутку десанта на Дрвар, 25. маја 1944. године, Павел Јакимов налазио се на аеродрому, и придружио се пратећим јединицама Врховног штаба, с којима се упутио на Купрешко поље. Овде је одабрао, и уз помоћ југословенских бораца припремио терен за спуштање совјетског авиона. Пошто се совјетски авион, у ноћи 4. јуна 1944. године, спустио на Купрешко поље, Павел Јакимов се вратио својим обавезама навигатора у авиону којим је командовао гардијски мајор Александар Шорников, и који је пребацио у Бари највише руководство НОВЈ, на челу с маршалом Титом, и шефове совјетске и англо-америцке војне мисије. Учествовао је и у другом лету совјетског авиона, који је обављен исте ноћи, на Купрешко поље.